Komisijos reglamentas (Euratomas) Nr. 220/90
1990 m. sausio 26 d.
iš dalies keičiantis 1976 m. spalio 19 d. Komisijos reglamentą (Euratomas) Nr. 3227/76, nustatantį nuostatų dėl Euratomo saugos priemonių taikymą
EUROPOS BENDRIJŲ KOMISIJA,
atsižvelgdama į Europos atominės energijos bendrijos steigimo sutartį,
atsižvelgdama į 1976 m. spalio 19 d. Komisijos reglamentą (Euratomas) Nr. 3227/76, nustatantį nuostatų dėl Euratomo saugos priemonių taikymą [1], ypač į jo 38 straipsnį,
kadangi, remiantis pirmiau minėto Reglamento (Euratomas) Nr. 3227/76 38 straipsniu, Komisija gali padaryti neesminius techninio pobūdžio pakeitimus jo prieduose;
kadangi reikia nustatyti atitinkamus kiekio pasikeitimus, siekiant užregistruoti ir pranešti apie branduolines medžiagas, gautas iš medžiagų kiekio, kuriam nebuvo taikomos saugos nuostatos;
kadangi Komisija informavo valstybes nares apie šį pakeitimą ir apsvarstė jų nuomones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3227/76 II priedo paaiškinamųjų pastabų 6 punkte "Inventorinio kiekio pakitimo rūšis" įrašoma:
Bazinis žodis | Kodas | Paaiškinimas |
Branduolinės medžiagos gamyba | MP | Branduolinė medžiaga, gauta iš medžiagų, kurioms netaikomos saugos nuostatos, įvykdžius minimalios koncentracijos reikalavimus (36 straipsnio i papunktis) |
2 straipsnis
Šis reglamentas įsigalioja penkioliktą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. sausio 26 d.